Diari Oficial de la Generalitat Valenciana


Sumari del DOGV 6400, del 18-11-2010 (2010/12774)

RESOLUCIÓ de 9 de novembre del 2010, de la Universitat Miguel Hernández d'Elx, per la qual es convoquen proves selectives d'accés al grup A, subgrup A1, sector administració general, escala tècnica superior d'administració, amb denominació tècnic superior d'administració, mitjançant el sistema de concurs-oposició per torn d'accés lliure, referència 1431/10.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6400

Data del DOGV
:   18-11-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/12775


Data del document
:   09-11-2010

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 9 de novembre del 2010, de la Universitat Miguel Hernández d'Elx, per la qual es convoquen proves selectives d'accés al grup A, subgrup A1, sector administració general, escala tècnica superior d'administració, amb denominació tècnic superior d'administració, mitjançant el sistema de concurs-oposició per torn d'accés lliure, referència 1431/10. [2010/12533]
A fi d'atendre les necessitats personal d'administració i serveis d'aquesta universitat, encarregada del servei públic de l'Educació Superior, d'acord amb les competències que li estan atribuïdes en l'article 2.2 de la Llei Orgànica 6/2001, de 21 de desembre, d'Universitats, en relació amb l'article 75.2 d'aquesta, així com en els Estatuts de la Universitat Miguel Hernández d'Elx, aprovats per Decret 208/2004 de 8 d'octubre (DOCV de 13 d'octubre),
En virtut de l'Acord d'aprovació del barem a regir en convocatòries, per concurs oposició, per a grup A, subgrup A1, del personal d'administració i serveis de la Universitat Miguel Hernández d'Elx, aprovat pel Consell de Govern en data 7 de novembre de 2007.
Vist l'Acord del Consell de Govern de data 03 de novembre del 2010, aquest Rectorat acorda:
Convocar proves selectives per a l'ingrés en l'escala tècnica superior d'administració de la Universitat Miguel Hernández d'Elx, segons les següents bases de la convocatòria.
Primera. Normes generals
1.1. Es convoquen proves selectives per a cobrir una plaça vacant, de l'escala tècnica superior d'administració, amb denominació tècnic superior d'administració, grup A, subgrup a1 pel sistema general d'accés lliure.
1.2. A la present convocatòria li seran aplicables, la Llei Orgànica 6/2001, d'Universitats; la Llei 7/2007, de 12 d'abril, de l'Estatut Bàsic de l'Empleat Públic; la Llei 10/2010, de 9 de juliol, de la Generalitat Valenciana, d'Ordenació i Gestió de la Funció Pública Valenciana; els Estatuts de la Universitat Miguel Hernández d'Elx, aprovats per Decret 208/2004 de 8 d'octubre (DOCV de 13 d'octubre); el que disposa la present convocatòria, i la resta de normativa d'aplicació general.
1.3. D'acord amb el que preveu l'article 75.2 de la Llei Orgànica 6/2001 de 21 de desembre, d'Universitats, aquesta convocatòria es publicarà en el Diari Oficial de la Comunitat Valenciana (DOCV) i en el Butlletí Oficial de l'Estat (BOE), sent aquesta publicació la que es prendrà com a referència als efectes del còmput de terminis per a presentació d'instàncies.
La resta de resolucions administratives derivades d'aquesta convocatòria es publicaran únicament en el Diari Oficial de la Comunitat Valenciana.
Segona. Requisits dels aspirants
2.1. Per a ser admés a la realització de les proves selectives, els aspirants hauran de complir els requisits següents:
2.1.1. Ser espanyol o nacional dels estats membres de la Unió Europea o nacional d'aquells estats, als que, en virtut de Tractats Internacionals subscrits per la Comunitat Europea i ratificats per Espanya, s'aplique la lliure circulació de treballadors en els termes en què aquesta es troba definida en el Tractat Constitutiu de la Comunitat Europea. També podran participar el cònjuge, els seus descendents i els descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors de la dita edat que visquen a costa seu. aquest últim benefici serà igualment d'aplicació a familiars de nacionals d'altres estats quan així es preveja en els tractats internacionals subscrits per la Comunitat Europea i ratificats per Espanya.
2.1.2. Tindre complits els 16 anys i no haver arribat a l'edat de jubilació forçosa.
2.1.3. Estar en possessió del títol de llicenciat, arquitecte, enginyer o equivalent. En el cas de titulacions obtingudes en l'estranger haurà d'estar-se en possessió de la credencial que acredite la homologació corresponent.
2.1.4. No patir malaltia o discapacitat que li impedisca l'exercici de les funcions públiques.
2.1.5. No haver sigut separat per mitjà d'expedient disciplinari del servei de qualsevol administració o ocupació pública, ni trobar-se inhabilitat penalment per a l'exercici de funcions públiques.
En el cas d'aspirants la nacionalitat dels quals no siga l'espanyola, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
2.2. Tots els requisits enumerats en la base 2.1, hauran de complir-se en el dia de la finalització del termini de presentació de sol·licituds i mantindre fins al moment de la presa de possessió com a funcionari de carrera.
Tercera. Sol·licituds
3.1. Els que desitgen prendre part en aquestes proves selectives hauran de fer-ho constar en instància, que serà facilitada gratuïtament a la Unitat de Personal d'Administració i Serveis (Edifici Rectorat i Consell Social) i en els centres de gestió de campus d'aquesta Universitat, que es dirigirà al rector de la Universitat Miguel Hernández d'Elx, i que es presentarà en el Registre General de la Universitat i en els registres auxiliars dels centres de gestió de campus, en el termini de 20 dies hàbils comptadors des de l'endemà de la publicació d'aquesta convocatòria en el Butlletí Oficial de l'Estat. Es podran col·locar les vies establides en l'article 38.4 de la Llei 30/1992, de 26 de novembre.
Les instàncies presentades en les oficines de Correus es presentaran en sobre obert perquè l'empleat hi estampe el segell de dates en la part superior esquerra, havent de figurar amb claredat el nom de l'oficina i la data, i es remetran a l'adreça següent: Universitat Miguel Hernández d'Elx, Registre General, edifici Rectorat i Consell Social, avinguda de la Universitat, s/n, 03089 Elx (Alacant).
3.2. A la sol·licitud s'unirà la documentació següent:
a) Una fotocòpia del document nacional d'identitat. Els aspirants que no posseïsquen la nacionalitat espanyola i tinguen dret a participar hauran de presentar fotocopia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració d'aquest que no està separat de dret del seu cònjuge i, si és el cas, del fet que l'aspirant viu a costa seua o està a càrrec seu.
b) Comprovant bancari d'haver abonat els drets d'examen, establit en 27,07 euros. Aquests s'ingressaran en el compte corrent «Concursos y oposiciones» de qualsevol de les següents entitats bancàries:
· Caixa d'Estalvis del Mediterrani (CAM): 4766-0399-87-2835403721.
· Bancaixa: 2354-1978-96-4545830558.
c) Annex, on es faça constar la llengua cooficial en què es realitzaran els exercicis de les proves selectives corresponents, podent optar entre el castellà o el valencià (annex IV). Si l'aspirant no optara expressament per cap de les llengües, s'entendrà que ha exercit el dret d'opció sobre la llengua castellana, sense que puga tornar a exercir aquest dret durant la realització de les proves selectives.
El pagament haurà de generar-se de forma obligatòria a través de la pàgina web , fent referència expressa a la convocatòria a què es presenta. Per a facilitar aquest tràmit s'habilitaran a disposició dels interessats, ordinadors tant en els centres de gestió de campus com en el Registre General de la Universitat Miguel Hernández d'Elx. El pagament de la taxa es farà efectiu preferentment a través de la pàgina web , o bé per mitjà del rebut degudament segellat pel banc. Si s'utilitza la primera via, l'acreditació d'aquest es realitzarà presentant el justificant en què conste el codi d'autorització, i la referència de la convocatòria per la qual es realitza aquest. El pagament de la taxa es justificarà amb la impressió del segell de l'entitat bancària on s'haja efectuat l'ingrés o resguard original d'haver abonat els drets d'examen, havent de fer-hi constar nom, cognoms, concepte i referència de la convocatòria.
3.3. En cap cas el tràmit de pagament en l'oficina bancària ni l'efectuat a través de la pàgina web serà substitutiu de l'esmentat tràmit de presentació, dins del termini i la forma escaient, de l'imprés de la sol·licitud davant de l'òrgan expressat anteriorment, o del justificant en què conste el codi de l'autorització.
3.4. d'Acord amb el que estableix l'article 14 de la Llei de Mesures Fiscals, administratives i de l'ordre social, publicada en el BOE de 30 desembre 1999, estan exempts del pagament de la taxa establida en el paràgraf anterior, els aspirants amb una discapacitat igual o superior al 33%. Aquests aspirants hauran de presentar certificat de la Conselleria de Benestar Social o òrgans competents d'altres administracions públiques, que acredite discapacitació igual o superior al 33%.
Estaran exempts del pagament, igualment, les persones que figuraren com a demandants d'ocupació durant el termini, almenys, d'un mes anterior a la data de convocatòria. Per al gaudi de l'exempció serà requisit que, en el termini de què es tracte, no hagueren rebutjat oferta d'ocupació adequat ni s'hagueren negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a l'acreditació de les rendes, s'acreditarà amb una declaració escrita del sol·licitant. Ambdós documents hauran d'adjuntar-se inexcusablement a la sol·licitud de participació en aquestes proves selectives.
3.5. Els mers errors de fet que de la sol·licitud pogueren corregir-se com a tals, podran esmenar-se en qualsevol moment, d'ofici o a petició de l'interessat.
3.6. Les dades de caràcter personal aportats pels aspirants quedaran inclosos en un fitxer automatitzat d'aquesta Universitat, comprometent-se a no fer-ne un ús diferent.
La Universitat Miguel Hernández d'Elx informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades; que han de ser exercits per escrit davant del gerent de la Universitat.
Quarta. Admissió d'aspirants
4.1. Expirat el termini de presentació d'instàncies, el rector de la Universitat Miguel Hernández d'Elx dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos, amb indicació de la causa d'exclusió.
4.2. Els aspirants podran, en cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient, disposant, per a això, d'un termini de 10 dies hàbils, comptadors de l'endemà de la publicació de la resolució en el Diari Oficial de la Comunitat Valenciana.
4.3. En tot cas, amb l'objecte d'evitar errors i per a possibilitar la seua esmena dins del termini i la forma escaient, els aspirants comprovaran fefaentment no sols que no figuren en la relació d'exclosos, sinó que, a més, els seus noms consten correctament en la pertinent relació d'admesos.
Els aspirants que dins del termini assenyalat no esmenen l'exclusió o no al·leguen l'omissió seran definitivament exclosos de la participació de les proves.
4.4. Conclòs el dit termini, s'elevarà a definitives les llistes d'admesos i exclosos mitjançant una resolució que es publicarà, igualment, en el Diari Oficial de la Comunitat Valenciana. La dita publicació servirà de notificació a l'efecte d'impugnacions i recursos.
Seran causes d'exclusió, a més de l'incompliment d'allò que s'ha establit en aquestes bases, no abonar, en termini, les taxes de participació, així com, la no-presentació de fotocòpia de DNI vigent i l'omissió de la firma en la sol·licitud.
4.5. En qualsevol moment del procés selectiu, si el tribunal tinguera coneixement que algun dels aspirants no posseïx la totalitat dels requisits exigits per la present convocatòria amb audiència prèvia de l'interessat, haurà de proposar la seua exclusió al rector de la Universitat, comunicant-li així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
Contra l'exclusió de l'aspirant podrà interposar-se recurs d'alçada, davant de la mateixa autoritat indicada en el paràgraf anterior.
Cinquena. Tribunals
5.1. Els membres del tribunal i els seus assessors se subjectaran en el seu règim i funcionament al que estableix l'article 22 i següents de la Llei 30/1992 de Règim Jurídic de les Administracions Públiques i Procediment Administratiu Comú, a les causes generals d'abstenció i recusació contingudes en la mencionada llei i al que preveu l'article 57 la Llei 10/2010, de 9 de juliol, de la Generalitat Valenciana, d'Ordenació i Gestió de la Funció Pública Valenciana.
5.2. Amb anterioritat a la iniciació de les proves selectives, si és el cas, es publicarà resolució amb nomenament de nous membres del tribunal en substitució a què hagueren perdut la seua condició.
5.3. Prèvia convocatòria del president, es constituirà el tribunal que requerirà l'assistència del president i secretari, i la de la meitat, almenys, dels seus membres titulars o suplents.
5.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, així com el que s'haja de fer en els casos no previstos.
5.5. El tribunal, podrà disposar la incorporació als seus treballs d'assessors especialistes per a les proves corresponents dels exercicis que estimen pertinents limitant-se els mateixos a prestar la seua col·laboració en les seues especialitats tècniques. La designació de tals assessors haurà de comunicar-se al rector de la Universitat.
5.6. El tribunal qualificador adoptarà les mesures necessàries en aquells casos en què siga necessari, de manera que els aspirants amb minusvalideses, gaudisquen de semblants condicions per a la realització dels exercicis que la resta dels altres participants. En aquest sentit s'establiran, per a les persones amb minusvalideses que ho sol·liciten les adaptacions possibles en temps i mitjans per a la seua realització. Si en qualsevol moment del procés selectiu se li suscitaren dubtes al tribunal respecte a la capacitat d'un aspirant discapacitat, per a l'exercici de les activitats habitualment desenvolupades pels funcionaris de l'escala a què es refereixen aquestes proves, podrà demanar el corresponent dictamen dels òrgans competents de la comunitat autònoma corresponent, i en aquest cas, l'aspirant podrà participar condicionalment en el procés selectiu, quedant en suspens la resolució definitiva sobre l'admissió o exclusió de les proves fins a la recepció del dictamen.
5.7. A l'efecte de comunicació i la resta d'incidències el tribunal tindrà la seua seu en Unitat de Personal d'Administració i Serveis (edifici Rectorat i Consell Social) d'aquesta Universitat.
5.8. Els membres del tribunal percebran les gratificacions per assistències fixades en les Normes d'Execució i Funcionament establides en els pressupostos anuals de la Universitat Miguel Hernández d'Elx.
5.9. Els membres del tribunal qualificador seran nomenats pel rector, atenent al que disposa l'article 79, i concordants de l'Estatut Bàsic de l'Empleat Públic, mitjançant una resolució que es farà pública en el Diari Oficial de la Comunitat Valenciana.
Sisena. Procediment de selecció
El procediment de selecció dels aspirants serà el de concurs oposició.
6.1. L'oposició constarà de tres exercicis obligatoris i de caràcter eliminatori.
Primer exercici. De caràcter obligatori i eliminatori. Es realitzarà per escrit i versarà sobre el programa que figura en l'annex I, bloc I i II, d'aquesta convocatòria.
Per a la realització d'aquest exercici, es disposarà d'un temps de 60 minuts.
Segon exercici. Consistirà a resoldre, en un temps de 90 minuts, dos supòsits pràctics referits al temari específic que figura en l'annex I, bloc II.
Tercer exercici. Consistirà en l'exposició d'un tema triat d'entre dos proposats pel tribunal referits al temari i funciones específiques que figuren en l'annex I bloc II. El o l'aspirant disposarà de 30 minuts per a desenvolupar per escrit la presentació, i 15 minuts per a exposar-la.
L'exercici haurà de ser llegit per l'opositor en sessió pública i crida única, el tribunal podrà formular a l'opositor les preguntes que considere pertinents per a la valoració de l'exercici.
6.2. Qualificació dels exercicis.
La puntuació màxima a obtindre en la fase d'oposició serà de 50 punts, que es distribuirà de la manera següent:
a) El primer exercici es qualificarà de 0 a 10 punts. La puntuació mínima per a superar l'exercici serà de 5 punts.
b) El segon exercici es qualificarà com a màxim amb 20 punts. Cada membre del tribunal puntuarà de 0 a 10 punts cada un dels supòsits pràctics desenvolupats, sent necessari superar una puntuació de 5 punts en cada un d'ells per a superar el segon exercici, calculant-se la nota final de cada supòsit com la mitjana de totes les puntuacions obtingudes en aquest. La qualificació final de l'exercici vindrà donada per la suma de les notes finals de cada supòsit.
La puntuació mínima per a superar l'exercici serà de 10 punts. En tot cas, serà necessari no haver sigut qualificat amb zero punts en cap dels dos supòsits.
c) El tercer exercici es qualificarà com a màxim amb 20 punts. La puntuació mínima per a superar aquest exercici serà de 10 punts. La qualificació final de la fase d'oposició vindrà determinada per la suma de les puntuacions obtingudes en cada un dels tres exercicis que han de realitzar els aspirants.
No es valoraran aquells mèrits que no es troben prou acreditats, no admetent-se documentació presentada fora de termini i, només podran ser considerats aquells mèrits obtinguts fins a la data en què finalitza el termini de presentació de sol·licituds d'admissió a les proves selectives d'aquesta convocatòria.
6.3. Els exercicis tindran lloc en les dependències de la Universitat Miguel Hernández d'Elx. L'exercici de la fase d'oposició es realitzarà en el lloc, data i hora que s'establisca en la resolució a què es refereix la base 4.4.
6.3.1. Els aspirants seran convocats per a l'exercici en única crida, sent exclosos de l'oposició els que no compareguen i perdran el seu dret quan es persone en els llocs de realització una vegada iniciades les proves o per la inassistència a aquestes, encara que es dega a causes justificades.
6.3.2. En cada exercici, els aspirants hauran d'acreditar la seua identitat exclusivament per mitjà de la presentació del DNI, del passaport, o del permís de conduir per als aspirants de nacionalitat espanyola. Els aspirants la nacionalitat dels quals no siga l'espanyola hauran d'acreditar la seua identitat per mitjà del document original que en el país de què és nacional se li expedisca a aquest efecte.
L'incompliment d'aquest requisit per algun dels aspirants determinarà la seua exclusió de les proves. En cap cas seran vàlides les còpies o fotocòpies dels dits documents.
6.3.3. En qualsevol moment els aspirants podran ser requerits pels membres del tribunal amb la finalitat d'acreditar la seua identitat.
6.3.4. Els aspirants hauran d'observar en tot moment les instruccions dels membres del tribunal o del personal ajudant o assessor durant la realització de les proves, amb vista a l'adequat desenvolupament d'aquestes.
6.4. Començades les proves, l'anunci de la realització dels restants exercicis es farà públic pel tribunal de manera oficial als taulers d'anuncis oficials de la Universitat Miguel Hernández, i a títol informatiu al local en què s'haja realitzat l'anterior exercici i en el lloc web de la Universitat Miguel Hernández, amb una antelació mínima de 12 hores si la crida és per a la sessió següent d'un mateix exercici i de 48 hores com a mínim si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
6.5. Després de la realització dels exercicis de la fase d'oposició, el tribunal exposarà al públic, als taulers d'anuncis oficials de la Universitat Miguel Hernández, la llista amb la qualificació final de la fase d'oposició, que constituirà la llista dels aspirants que han superat la fase d'oposició, per ordre de puntuació, i que han de passar a la fase de concurs, citant-los perquè en el termini de 10 dies hàbils comptats des de la publicació de les qualificacions, presenten la documentació acreditativa dels mèrits i experiència establits en la base 6.6, en el Registre General de la Universitat Miguel Hernández d'Elx, en els registres auxiliars dels centres de gestió de campus o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.
6.6. Fase de concurs
Només podran participar en aquesta fase aquells aspirants que hagen superat la fase d'oposició. En cap cas, els punts obtinguts en aquesta fase podran ser computats per a superar els exercicis que s'hagen realitzat en la fase d'oposició.
Els mèrits al·legats pels participants hauran d'haver sigut obtinguts o computats amb anterioritat a la data fi de presentació d'instàncies. La puntuació màxima en la fase de concurs serà de 20 punts.
Aquesta fase no tindrà caràcter eliminatori i es valoraren els mèrits següents:
A) Experiència professional: màxim 8 punts.
Es valorarà l'experiència professional dels participants d'acord amb el barem següent:
1r) Per treballs realitzats en les Universitat Miguel Hernández d'Elx en relació contractual laboral o funcionarial, del mateix grup i amb funcions semblants a la plaça objecte de la convocatòria: 0,166 punts per mes complet de serveis prestats, fins a un màxim de 8 punts.
2n) Per treballs realitzats en qualsevol altra universitat o administració pública en relació contractual laboral, funcionarial o estatutària, del mateix grup i amb funcions semblants a la plaça objecte de la convocatòria o per treballs realitzats en el sector privat. En particular, es valorarà l'experiència adquirida i demostrable en treballs que es relacionen específicament amb les funcions de la plaça convocada: 0,083 punts per mes complet de servei actiu, fins a un màxim de 4 punts. Únicament es considerarà acreditada aquesta experiència professional si s'aporta contracte o nomenament amb funcions i certificat oficial de períodes de cotització al Règim General de la Seguretat Social o en algun dels Règims especials dins del grup de cotització 1.
B) Formació: màxim 7 punts.
1r) Es valoraran els cursos de formació i perfeccionament, el contingut dels quals estiga directament relacionat amb la plaça que es convoca, de duració igual o superior a 15 hores, que hagen sigut cursats per l'interessat i que hagen sigut convocats o homologats per la Universitat o per qualsevol centre o organisme públic dins dels seus planes de formació, d'acord amb l'escala següent:
- Més de 50 hores: 1,50 punts.
- De 30 a 49 hores: 1 punt.
- De 15 a 29 hores: 0,50 punts.
En cap cas es puntuaran els cursos pertanyents a una carrera universitària, cursos de doctorat i els dels diferents Instituts de les universitats quan formen part del pla d'estudis del centre, ni els cursos derivats de processos selectius, promoció interna, planes d'ocupació, i adaptació del règim jurídic a la naturalesa dels llocs que s'ocupen.
Així mateix, el tribunal podrà valorar dins d'aquest apartat, cursos de formació impartits per entitats privades de reconegut prestigi, el contingut del qual estiga directament relacionat amb la plaça que es convoca.
La puntuació màxima que es pot obtindre en aquest apartat serà de 4,75 punts.
2n) Altres titulacions:
Es valorarà qualsevol altra titulació acadèmica d'igual o superior nivell a l'exigit per a pertànyer al grup objecte de la plaça, excepte la que va servir de base per a això, amb un màxim d'1 punt. A aquests efectes es puntuarà el nivell més alt de titulació acreditada, entenent inclòs en ell aquelles altres titulacions necessàries per a la seua obtenció.
3r) Coneixements de valencià:
El coneixement del valencià es valorarà, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià o per la Universitat Miguel Hernández d'Elx, o per altres universitats valencianes, d'acord amb l'escala següent:
- Coneixement Oral: 0,50 punts.
- Grau Elemental: 1 punts
- Grau Mitjà o Superior: 1,25 punts.
La valoració del coneixement del valencià s'efectuarà puntuant exclusivament el nivell més alt obtingut.
C) Altres mèrits: màxim 5 punts.
Es valoraran tots aquells altres mèrits que s'entenguen relacionats amb les funcions de la plaça convocada.
Podran referir-se a l'experiència obtinguda anteriorment en altres places amb determinades funcions o nivells de responsabilitat, a la possessió de coneixements concrets, i en general a qualssevol altres en funció de les característiques de la plaça convocada.
Es podran avaluar els aspectes següents:
1r) Podrà establir-se com a mèrit l'haver realitzat llocs de distint contingut funcional al del lloc convocat o pertanyents a altres àrees o grups de l'administració, sempre que no haja sigut avaluat en l'apartat a), fins a un màxim de 3 punts:
a) En grups iguals o superiors a la plaça objecte de la convocatòria: 0,10 punts per mes complet treballat.
b) En grups inferiors a la plaça objecte de la convocatòria: 0,05 punts per mes complet treballat.
2n) Per cada curs complet superat d'idioma comunitari en l'escola oficial d'idiomes 0,20 punts. De la mateixa manera, podran valorar-se pel tribunal els certificats equivalents emesos per entitats acadèmiques de reconegut prestigi. Fins a un màxim d'1 punt.
3r) Per impartició, en organismes oficials, de cursos relacionats amb la plaça objecte de la convocatòria: 0,25 punts per cada 25 hores, fins a un màxim d'1 punt.
De forma particular es valorarà els coneixements i experiència relacionada amb el perfil de la plaça, que serà el que s'establisca expressament en cada convocatòria.
6.7. Finalitzat el termini de presentació de documentació establit en la base 6.5, el tribunal publicarà en els taulers d'anuncis oficials de la Universitat Miguel Hernández, la llista provisional de valoracions de la fase de concurs i concedirà un termini de 10 dies hàbils comptadors des de l'endemà de la publicació perquè els interessats formulen les reclamacions i esmenes que estimen pertinents en relació a la seua baremació.
6.8. Resoltes les possibles al·legacions i esmenes el tribunal dictarà una resolució fixant la relació definitiva d'aspirants que han superat el procés selectiu i que seran proposats per al seu nomenament com a funcionaris.
Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran per ordre de puntuació de major a menor, interrompent-se la relació quan el nombre d'aspirants coincidisca amb el de nombre de places convocades, sense que en cap cas puga contindre un nombre superior al de places convocades.
No obstant això, els òrgans de selecció podran proposar el nomenament de un nombre més gran d'aspirants que el de places convocades a fi d'assegurar-ne la cobertura, per al supòsit que es produïsquen renuncies dels aspirants seleccionats, abans del seu nomenament o presa de possessió.
En cas d'empat entre aspirants l'ordre s'establirà segons la major puntuació obtinguda per cada aspirant en el segon exercici de la fase d'oposició. Si persistira el dit empat, caldrà ajustar-se a la major puntuació en la fase de concurs. En última instància, l'ordre s'establirà per mitjà de sorteig públic d'aquests.
En el cas que el nombre d'aspirants aprovats fóra inferior al de places convocades, les sobrants es declararan desertes.
Setena. Llista d'aprovats
7.1. Finalitzat el procés selectiu, la Universitat farà públiques en el Diari Oficial de la Comunitat Valenciana, la relació definitiva d'aspirants que han superat el procés selectiu i que seran proposats per al seu nomenament com a funcionaris, per ordre de puntuació aconseguida, confeccionada segons el que preveu la base 6.8 de la present convocatòria, que en cap circumstància podrà ser superior al de places convocades.
Vuitena. Presentació de documents i nomenament de funcionaris
8.1. En el termini de 20 dies hàbils comptadors des de l'endemà d'aquell en què es van fer públiques en el Diari Oficial de la Comunitat Valenciana les llistes definitives d'aspirants que han superat el procés selectiu, els opositors hauran de presentar en el Registre General de la Universitat i en els registres auxiliars dels centres de gestió de campus els documents següents:
a) Fotocopia del document nacional d'identitat, o certificat de naixement expedit per l'organisme oficial corresponent. Per als aspirants que no posseïsquen la nacionalitat espanyola, fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si és el cas, del fet que l'aspirant viu a costa seua o està a càrrec seu.
b) Fotocòpia compulsada del títol acadèmic exigible segons la present convocatòria, o certificat acadèmic que acredite haver realitzat tots els estudis per a l'obtenció d'aquest i, si és el cas, haver efectuat el pagament de taxes corresponent a la seua expedició. En el cas de titulacions obtingudes en l'estranger haurà de presentar-se a més del títol corresponent, la credencial que acredite la seua homologació.
c) Declaració de no haver sigut separat per mitjà d'expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques, segons model que figura com a annex II. Els aspirants la nacionalitat dels quals no siga l'espanyola a més, hauran d'efectuar declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública, segons model que figura com a annex III a aquesta convocatòria.
d) Certificat mèdic acreditatiu de no patir cap malaltia o defecte físic o psíquic que impedisca la realització de les corresponents funcions.
e) Els aspirants que hagen fet valdre la seua condició de persones amb minusvalideses, hauran de presentar certificat de la Conselleria de Benestar Social o òrgan competent d'altres administracions públiques que acredite tal condició, així com la seua capacitat per a desenvolupar les tasques i funciones corresponents.
8.2. Els que tingueren la condició de funcionaris de carrera o de personal laboral en la plantilla de la Universitat Miguel Hernández d'Elx estaran exempts de justificar documentalment les condicions i la resta de requisits ja provats per a obtindre el seu anterior nomenament, havent de presentar certificat del ministeri o organisme de què depengueren per a acreditar tal condició, amb expressió del nombre i import dels triennis que tinguera acreditats així com la data del seu compliment.
8.3. Els que dins del termini fixat i excepte els casos de força major no presentaren la documentació o de l'examen de la mateixa es deduïra que no té algun dels requisits assenyalats en la base 2.1 no podran ser nomenats funcionaris i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial. La plaça no ocupada per l'aspirant que incórrega en els supòsits detallats en aquesta base quedarà vacant.
8.4. El president del tribunal enviarà copia certificada de la relació definitiva d'aprovats al rector de la Universitat proposant el nomenament dels aspirants com a funcionaris de carrera. Per resolució del dit òrgan es procedirà al nomenament com a funcionaris de carrera que es publicarà en el Diari Oficial de la Comunitat Valenciana.
8.5. La presa de possessió dels aspirants aprovats serà efectuada en el termini d'un mes comptador des de l'endemà de la publicació del seu nomenament en el Diari Oficial de la Comunitat Valenciana.
Novena. Consulta via telemàtica
La present convocatòria i els actes que d'ella es deriven que requerisquen publicació podran ser consultats en el següent lloc web de la Universitat Miguel Hernández d'Elx l'adreça del qual és: .
Desena. Norma final
Contra la convocatòria, les seues bases i tots els actes administratius es que deriven d'aquesta, que esgoten la via administrativa, pot interposar-se recurs contenciós administratiu davant del Jutjat Contenciós Administratiu d'Elx en el termini de dos mesos comptadors des de l'endemà de la publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en l'article 6.4 de la Llei Orgànica 6/2001, de 21 de desembre d'Universitats i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptadors des de l'endemà de la publicació d'aquesta resolució, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
Davant de les actuacions del tribunal, podrà interposar-se recurs d'alçada previst en l'article 114 de la Llei 30/1992, redactat d'acord amb la Llei 4/1999, de 13 de gener, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.
Tots els actes de notificació dels procediments que s'inicien com a conseqüència d'admetre els anteriors recursos, es faran, amb text íntegre, en els taulers d'anuncis oficials de la Universitat Miguel Hernández d'Elx, i amb ressenya indicativa en el Butlletí Oficial de la Província d'Alacant.
Elx, 9 de novembre de 2010.- El rector: Jesús Rodríguez Marín.
ANNEX I
Plaça vacant número 55164
Bloc I. Legislació general i universitària
1. Constitució espanyola. Títol preliminar i títol I (Dels drets i deures fonamentals).
2. Estatut d'Autonomia de la Comunitat Valenciana. Títol primer (la Comunitat Valenciana) i capítol primer del títol tercer (la Generalitat Valenciana).
3. Llei de Règim Jurídic de les Administracions Públiques i del Procediment Administratiu Comú. Àmbit d'aplicació i principis generals.
4. Llei de Règim Jurídic de les Administracions Públiques i del Procediment Administratiu Comú. Òrgans col·legiats, Abstenció i recusació
5. Llei de Règim Jurídic de les Administracions Públiques i del Procediment Administratiu Comú. Els interessats.
6. Llei de Règim Jurídic de les Administracions Públiques i del Procediment Administratiu Comú. De l'activitat de les Administracions Públiques.
7. Llei de Règim Jurídic de les Administracions Públiques i del Procediment Administratiu Comú. Les disposicions i els actes administratius. Nul·litat i anul·labilitat.
8. Llei de Règim Jurídic de les Administracions Públiques i del Procediment Administratiu Comú. Procediment administratiu: iniciació, ordenació, instrucció i finalització del procediment.
9. Llei de Règim Jurídic de les Administracions Públiques i del Procediment Administratiu Comú. Revisió d'actes en via administrativa.
10. Llei Orgànica d'Universitats. Del Personal d'Administració i Serveis de les universitats Públiques.
11. Llei Orgànica d'Universitats. L'Espai Europeu d'Ensenyança Superior.
12. Estatuts de la Universitat Miguel Hernández d'Elx. Òrgans de govern col·legiats i unipersonals, d'àmbit general de la Universitat.
13. Estatuts de la Universitat Miguel Hernández d'Elx. Comunitat universitària.
14. Estatuts de la Universitat Miguel Hernández d'Elx. Del règim econòmic i financer de les universitats públiques.
15. Estatut Bàsic de l'Empleat Públic. Objecte i àmbit d'aplicació, i classes de personal al servei de les administracions públiques.
16. Estatut Bàsic de l'Empleat Públic. Dret a la carrera professional i a la promoció interna. L'avaluació de l'exercici.
17. Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana. Adquisició i pèrdua de la condició de personal empleat públic.
18. Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana. Règim de jornada, permisos, llicències i vacacions
19. Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana. Situacions Administratives de les Funcionàries i Funcionaris de Carrera.
20. Llei 11/2007, de 22 de juny, d'Accés Electrònic dels Ciutadans als Serveis Públics. De l'àmbit d'aplicació i els principis generals. Drets dels ciutadans a relacionar-se amb les administracions públiques per mitjans electrònics.
21. Llei 11/2007, de 22 de juny, d'Accés Electrònic dels Ciutadans als Serveis Públics. Règim jurídic de l'administració.
22. Llei 59/2003, de 19 de desembre, de Firma Electrònica. Disposicions generals. Certificats electrònics. Prestació de serveis de certificació.
23. Llei 59/2003, de 19 de desembre, de Firma Electrònica. Dispositius de firma electrònica i sistemes de certificació de prestadors de serveis de certificació i de dispositius de firma electrònica.
Bloc II. Legislació específica
1. El finançament de les universitats Públiques. Model de finançament.
2. Del Règim Econòmic i Financer de les universitats Públiques, i en particular, De la Universitat Miguel Hernández d'Elx.
3. Antecedents i marc normatiu de la comptabilitat pública a Espanya.
4. Normalització comptable. Principis i finalitat de la comptabilitat pública.
5. El nou Pla General de Comptabilitat Pública de 2010. Antecedents i novetats.
6. El nou Pla General de Comptabilitat Pública de 2010. Estructura i normes de valoració.
7. Els comptes anuals en el nou Pla General de Comptabilitat Pública de 2010.
8. L'auditoria pública en l'àmbit de la gestió econòmica de la Universitat.
9. El control intern. Òrgans i funcions.
10. El control extern. Agents, procediment i abast.
11. Obligacions fiscals de la UMH. Liquidació d'impostos i declaracions informatives.
12. L'impost sobre el valor afegit en les universitats. Subjecció i exempció segons activitats.
13. Sectors diferenciats i càlcul de la prorrata de l'IVA en la UMH.
14. Gestió econòmic pressupostària de les activitats d'I+D, competitives I no competitives.
15. La justificació de les activitats finalistes.
16. El pressupost. Concepte i principis pressupostaris.
17. Elaboració i aprovació del pressupost de la Universitat Miguel Hernández.
18. Normativa d'assignació dels crèdits anuals i càlcul de les dotacions pressupostàries a departaments i instituts d'investigació, facultats i escoles, serveis, centres, oficines i la resta d'unitats orgàniques del pressupost de la Universitat Miguel Hernández.
19. L'estructura pressupostària i les partides pressupostàries. Relació centre de despesa i partida pressupostària.
20. Classificacions dels estats de despeses i ingressos.
21. Anualitat i vinculació dels crèdits.
22. De l'execució del pressupost. Competències per a la gestió de la despesa. Normes de tramitació dels crèdits pressupostaris.
23. Les despeses plurianuals i planificació econòmica.
24. Les despeses centralitzades i càrrecs interns. Despeses per a compra de béns i serveis. Despeses de transferències. Corrents i de capital. Despeses d'inversió.
25. Gestió dels ingressos. Fases d'ingressos.
26. L'ajornament de drets reconeguts. Tractament pressupostari, i comptable. Efectes.
27. Les variacions del pressupost aprovat. Crèdits extraordinaris i suplements de crèdits. Baixes per anul·lació. Tramitació i autorització. Documents comptables.
28. Les variacions del pressupost aprovat. Transferències de crèdits. Ampliacions de crèdit. Tramitació i Autorització. Documents comptables.
29. Les variacions del pressupost aprovat. Incorporacions de romanents de crèdit. Tramitació i autorització. Càlcul dels romanents de crèdits pressupostaris i tramitació del procés d'incorporació de romanents de crèdits. Documents comptables.
30. Les variacions del pressupost aprovat. Generacions de crèdit. Tractament dels ingressos en el procediment de generació pressupostària. Tramitació i autorització. Tractament dels ingressos i drets reconeguts en el procés de generació de crèdits. Documents comptables.
31. Liquidació del pressupost de la Universitat Miguel Hernández. Romanents de crèdit.
32. Operacions comptables i extracomptables prèvies al tancament de l'exercici.
33. Regularització comptable i del pressupost d'ingressos.
34. El compte general. Anàlisi de la informació i principals ràtios.
35. Resultat i saldo pressupostari. Concepte i significat.
36. Ajustes al saldo pressupostari. Classificació i càlcul
37. Les desviacions de finançament en la UMH. Càlcul i relacions amb l'estructura pressupostària.
38. El romanent de tresoreria. Components i significat.
39. La conciliació del resultat pressupostari i economicopatrimonial. Metodologia i càlcul. Particularitats en el cas de la UMH.
40. Maneig de l'aplicació específica de gestió ecoòmica i pressupostària. Uiversitas XX Econmi.
ANNEX II
Declaració a presentar per tots els aspirants aprovats
(Nom i cognoms) ... amb adreça a ... i document nacional d'identitat número ... declara, a l'efecte de ser nomenat/ada funcionari/ària de l'escala tècnica superior d'administració, que no ha sigut separat/ada del servei de cap de les administracions públiques i que no es troba inhabilitat penalment per a l'exercici de funcions públiques.
Elx, ... de ... de ...
ANNEX III
Declaració a presentar, a més, per tots els aspirants aprovats la nacionalitat dels quals no siga l'espanyola
(Nom i cognom) ... amb adreça a ... i (document d'acreditació de nacionalitat) número ... declara, a l'efecte de ser nomenat/ada funcionari/ària de l'escala tècnica superior d'administració que no està sotmés/esa a sanció disciplinària o condemna penal que impedisca, en el meu estat, l'accés a la funció pública.
Elx, ... de ... de ...
ANNEX IV
(Nom i cognoms) ...
Amb DNI ...
Participant en la convocatòria:
Grup ... Categoria ... Ref. ...
Per accés
\_\_ Lliure Data DOCV ...
\_\_ Promoció interna Data BOE ...
\_\_ Quota de discapacitats Data de la resolució ...
Exposa
Que la llengua triada per a la realització de les proves és :
(Marque només una opció)
\_\_ CASTELLÀ \_\_ VALENCIÀ
..., ... d ... de 201...
(Firma):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_